*Projekts*

LATVIJAS REPUBLIKAS MINISTRU KABINETS

2020. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2014. gada 11. februāra noteikumos Nr. 96 "****Nodokļu un citu maksājumu reģistrēšanas elektronisko ierīču un iekārtu lietošanas kārtība"**

*Izdoti saskaņā ar likuma*

*"Par nodokļiem un nodevām"*

*28.1panta piekto un sesto daļu*

Izdarīt Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" (Latvijas Vēstnesis, 2014, 70. nr.; 2015, 103., 253. nr.; 2016, 189. nr.; 2017, 97. nr.; 2018, 236., 251. nr.; 2019, 73., 146. nr.) šādus grozījumus:

1. Svītrot 18. punktā vārdus "un uzsākta tās lietošana nodokļu un citu maksājumu reģistrēšanai".

2. Papildināt 20. punktu ar otro teikumu šādā redakcijā:

"Kases aparātu, hibrīda kases aparātu, kases sistēmu, specializēto ierīču vai iekārtu apkalpošanu un ierakstu veikšanu tehniskajā pasē veic apkalpojošā dienesta kvalificēts darbinieks (turpmāk – apkalpojošā dienesta atbildīgā persona)."

3. Svītrot 26. punktu.

4. Papildināt noteikumus ar 31.1punktu šādā redakcijā:

"31.1Lietotājs pirms kases aparāta, hibrīda kases aparāta, kases sistēmas, specializētās ierīces vai iekārtas lietošanas uz laiku (līdz piecām darba dienām) ārpus pastāvīgās darbības vietas (struktūrvienības), tirgū (izņemot tirgus teritorijā reģistrētās struktūrvienības) vai ielu tirdzniecības vietā uzsākšanas Valsts ieņēmumu dienesta elektroniskās deklarēšanas sistēmā iesniedz informāciju par plānotajām darbībām (norāda tirdzniecības veikšanas vietu un periodu) un fiskālajā atmiņā vai energoneatkarīgajā atmiņā reģistrēto *Grand Total* vērtību vai summārās atmiņas kopsummu, un pirms lietošanas atsākšanas pastāvīgajā darbības vietā (struktūrvienībā) – fiskālās atmiņas vai energoneatkarīgās atmiņas *Grand Total* vērtību vai summārās atmiņas kopsummu."

5. Izteikt 33.punktu šādā redakcijā;

"33. Pēc lēmuma pieņemšanas par kases aparāta, hibrīda kases aparāta, kases sistēmas, specializētās ierīces vai iekārtas lietošanas pārtraukšanu vismaz uz 30 dienām, lietotājs triju darbdienu laikā Valsts ieņēmumu dienesta elektroniskās deklarēšanas sistēmā iesniedz informāciju par fiskālajā atmiņā vai energoneatkarīgajā atmiņā reģistrēto *Grand Total* vērtību vai summārās atmiņas kopsummu, un pirms lietošanas atsākšanas – fiskālās atmiņas vai energoneatkarīgās atmiņas *Grand Total* vērtību vai summārās atmiņas kopsummu."

6. Izteikt 34. punktu šādā redakcijā:

"34. Lietotājs nodrošina, lai kases aparāta, hibrīda kases aparāta, kases sistēmas un specializētās ierīces vai iekārtas lietošanas vietā (attiecībā uz specializēto ierīci vai iekārtu, kas nav uzstādīta pastāvīgā darbības vietā (struktūrvienībā) – juridiskajā adresē) būtu pieejami šādi dokumenti:

34.1. tehniskā pase (kopā ar noformētajiem aktiem), izņemot tehnisko pasi, kas izveidota Valsts ieņēmumu dienesta elektroniskās deklarēšanas sistēmā:

34.2. kases aparāta ar papīra kontrollenti, specializētās ierīces vai iekārtas vai arī ārvalstu valūtas pirkšanas un pārdošanas darījumu reģistrēšanas gadījumā – kases aparāta ar papīra kontrollenti, hibrīda kases aparāta vai kases sistēmas, žurnāls (turpmāk – žurnāls) ar izdrukātajiem Z pārskatiem un *POS* termināļu (maksājumu karšu pieņemšanas ierīce) pārskatiem, norādot darījumu skaitu un kopsummu;

34.3. šajos noteikumos noteiktajos gadījumos kārtojamais Z pārskatu un *POS* termināļu pārskatu reģistrs, kurā norādīts ieraksta datums un kārtas numurs."

7. Papildināt 34.1punktu aiz vārdiem "uzstādīšanas laikā" ar vārdiem "un pēc katra ieraksta par apkalpošanu veikšanas".

8. Papildināt noteikumus ar 34.2, 34.3 ,34.4, 34.5,34.6un 34.7punktu šādā redakcijā:

"34.2Tehniskajā pasē norāda šādus rekvizītus un informāciju:

34.21. dokumenta nosaukums, tehniskās pases numurs un izveidošanas datums;

34.22. kases aparāta, hibrīda kases aparāta, kases sistēmas, specializētās ierīces vai iekārtas modelis, modifikācija, versija, šasijas numurs;

34.23. kases aparāta, hibrīda kases aparāta, kases sistēmas, specializētās ierīces vai iekārtas reģistrētās programmas *Hash SHA-256* kontrolsumma;

34.24. kases aparāta, hibrīda kases aparāta, kases sistēmas, specializētās ierīces vai iekārtas lietotāja nosaukums (fiziskai personai – vārds, uzvārds), nodokļu maksātāja reģistrācijas numurs, juridiskā adrese;

34.25. apkalpojošā dienesta nosaukums (fiziskai personai – vārds, uzvārds), nodokļu maksātāja reģistrācijas numurs, juridiskā adrese;

34.26. apkalpošanas līguma dalībnieki, līguma spēkā esības termiņš;

34.27. kases aparāta, hibrīda kases aparāta, kases sistēmas, specializētās ierīces vai iekārtas uzstādīšanas vieta atbilstoši šo noteikumu 34.5,34.6un 34.7punkta nosacījumiem;

34.28. informācija par nacionālās akreditācijas institūcijas akreditētas atbilstības novērtēšanas institūcijas veiktu taksometru skaitītāja verificēšanu;

34.29. integrētās informācijas sistēmas uzstādītās programmas nosaukums, fiziskās atrašanās vieta un *IP* adrese, ja tādu izmanto;

34.210. papildu programmas, ja tādas izmanto;

34.211. pievienotās ārējās ierīces un to konfigurācijas parametri, ja tādas izmanto;

34.212. kases aparāta, hibrīda kases aparāta vai kases sistēmas komunikāciju saskarnes un piekļuves apraksts (instrukcija) un uzstādījumi (adrese, ports);

34.213. informācija par papildu naudas kasti, ja tādu ierīko;

34.214. darbības ar kases aparātu, hibrīda kases aparātu, kases sistēmu, specializēto ierīci vai iekārtu – uzstādīšana, uzstādīšana citā pastāvīgajā darbības vietā (struktūrvienībā), lietošanas pārtraukšana uz laiku un lietošanas izbeigšana – veiktās darbības datums, veiktās darbības nosaukums, fiskālajā atmiņā vai energoneatkarīgajā atmiņā reģistrētā *Grand Total* vērtība vai summārās atmiņas kopsumma, apkalpojošā dienesta atbildīgās personas vārds, uzvārds, paraksts un telefona numurs;

34.215. apkalpojošā dienesta izsaukumi – apkalpošanas datums, veikto darbību apraksts, fiskālajā atmiņā vai energoneatkarīgajā atmiņā reģistrētā *Grand Total* vērtība vai summārās atmiņas kopsumma pirms un pēc apkalpošanas darbībām, noformēto dokumentu nosaukums, datums un numurs, apkalpojošā dienesta atbildīgās personas vārds, uzvārds, paraksts un telefona numurs;

34.216. ja veic fiskālās atmiņas moduļa uzstādīšanu vai nomaiņu – uzstādītā vai nomainītā fiskālās atmiņas moduļa unikālais identifikācijas numurs, uzstādītā vai nomainītā fiskālās atmiņas modulī reģistrētā *Grand Total* vērtība, informācija par energoneatkarīgās atmiņas uzstādīšanu, nomaiņu, uzstādītās vai nomainītās energoneatkarīgās atmiņas datu nesējā reģistrētā *Grand Total* vērtība;

34.217. kases aparātiem, hibrīda kases aparātiem, kases sistēmām, specializētajām ierīcēm un iekārtām uzlikto un noņemto plombu sērijas un numuri;

34.218. lietotāja atbildīgās personas amats, vārds, uzvārds un paraksts (norādot parakstīšanas datumu), kura iepazinusies ar ierakstiem tehniskajā pasē, ko veikusi apkalpojošā dienesta atbildīgā persona;

34.219. ar kases aparāta, hibrīda kases aparāta, kases sistēmas, specializētās ierīces vai iekārtas lietošanu vai tehniskām prasībām saistītā informācija, kuras iesniegšanu Valsts ieņēmumu dienestā nosaka normatīvie akti, kā arī cita nepieciešamā informācija. Minēto informāciju tehniskai pasei var pievienot arī pielikumu veidā kā tehniskās pases sastāvdaļu.

34.3Elektroniskajā tehniskajā pasē neiekļauj rekvizītus – apkalpojošā dienesta atbildīgās personas paraksts, lietotāja atbildīgās personas amats, vārds, uzvārds un paraksts (norādot parakstīšanas datumu), kura iepazinusies ar ierakstiem tehniskajā pasē, ko veikusi apkalpojošā dienesta atbildīgā persona.

34.4Tehniskajā pasē Valsts ieņēmumu dienesta elektroniskās deklarēšanas sistēmā neiekļauj rekvizītus – dokumenta nosaukums, tehniskās pases numurs un izveidošanas datums, apkalpojošā dienesta atbildīgās personas paraksts, lietotāja atbildīgās personas amats, vārds, uzvārds un paraksts (norādot parakstīšanas datumu), kura iepazinusies ar ierakstiem tehniskajā pasē, ko veikusi apkalpojošā dienesta atbildīgā persona.

34.5Kākases aparāta, hibrīda kases aparāta, kases sistēmas uzstādīšanas vietu norāda lietotāja juridisko adresi vai pastāvīgās darbības vietas (struktūrvienības) adresi. Ja kases aparātu, hibrīda kases aparātu vai kases sistēmu paredzēts lietot tikai ārpus lietotāja pastāvīgās darbības vietas (struktūrvienības), norāda informāciju, ka kases aparāta, hibrīda kases aparāta vai kases sistēmas lietošana notiks ārpus lietotāja pastāvīgās darbības vietas (struktūrvienības).

34.6Kā specializētās ierīces vai iekārtas uzstādīšanas vietu norāda uzstādīšanas adresi (kas var nesakrist ar juridisko adresi vai pastāvīgo darbības vietu (struktūrvienību). Ja specializētās ierīces vai iekārtas uzstādīšanas adresi nav iespējams noteikt, norāda informāciju, ka specializētās ierīces vai iekārtas lietošana notiks ārpus lietotāja pastāvīgās darbības vietas (struktūrvienības).

34.7Kā taksometru skaitītāja uzstādīšanas vietu norāda taksometra valsts reģistrācijas numuru."

9. Aizstāt 35.2. un 35.3. apakšpunktā vārdus "tirdzniecības automāta vai attiecīgi taksometra skaitītāja" ar vārdiem "vai tirdzniecības automāta".

10. Svītrot 36. punktu.

11. Papildināt noteikumus ar 37.3. apakšpunktu šādā redakcijā:

"37.3 tehniskās pases glabāšanu trīs gadus."

12. Izteikt 51. punktu šādā redakcijā:

"51. Taksometra skaitītāja žurnālā norāda šādus rekvizītus un informāciju:

51.1. ieraksta numuru;

51.2. ieraksta datumu un laiku;

51.3. darba uzsākšanas datumu un laiku;

51.4. darba beigšanas datumu un laiku;

51.5. odometra rādījumu darbalaika beigās (km);

51.6. kopējo taksometra nobraukumu (km);

51.7. kopējo nobraukumu režīmā "aizņemts" (km);

51.8. kopējo braucienu skaitu režīmā "aizņemts";

51.9. kopējo naudas summu, kas saņemta režīmā "maksa" (EUR);

51.10. kopējo naudas summu, kas saņemta kā piemaksa (EUR);

51.11. inkasēto naudas summu (EUR);

51.12. taksometra skaitītāja šasijas numuru;

51.13. transportlīdzekļa vadītāja vārdu, uzvārdu;

51.14 transportlīdzekļa vadītāja valsts reģistrācijas numuru;

51.15. transportlīdzekļa valsts reģistrācijas numuru;

51.16. informāciju par apkalpojošā dienesta izsaukšanu (datums, laiks)."

13. Aizstāt 63. punktā vārdus un skaitļus "šo noteikumu 82., 82.1., 82.2, 84. un 85. punktā" ar vārdiem un skaitļiem "šo noteikumu 82., 82.1., 82.2, 84. un 85. punktā".

14. Papildināt noteikumus ar 82.1.16. apakšpunktu šādā redakcijā:

"82.1.16. par ārpus pastāvīgās darbības vietas (struktūrvienības), tirgū (izņemot tirgus teritorijā reģistrētās struktūrvienības) un ielu tirdzniecības vietās pārdotajām pašu iegūtām vai ražotām precēm mazumtirdzniecībā;".

15. Papildināt 82.2punktu aiz vārdiem "par darījumiem" ar vārdiem "no pēcmaksas pasta sūtījuma adresāta, kā arī".

16. Papildināt noteikumus ar 88.1 un 89.1punktu šādā redakcijā:

"88.1Apkalpojošais dienests atbilst šādām prasībām:

88.11. tam ir kvalificēti speciālisti, kas pārzina nodokļu un citu maksājumu reģistrēšanas ierīču un iekārtu tehniskās prasības;

88.12. tam ir atbilstošs tehniskais nodrošinājums kvalitatīvai kases aparātu, hibrīda kases aparātu, kases sistēmu, specializēto ierīču vai iekārtu modeļu, modifikāciju un to programmas versiju apkalpošanai;

88.13. tā darba ņēmēju vidējie darba ienākumi pēdējo sešu mēnešu laikā ir lielāki par darba ņēmēju vidējiem ienākumiem nozarē;

88.14. tam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu, nodevu, tai skaitā valsts sociālās apdrošināšanas obligāto iemaksu, parādi, kas kopsummā pārsniedz 150 *euro*;

88.15. tam ir spēkā esoša civiltiesiskās atbildības apdrošināšana pret zaudējumiem atbilstoši šo noteikumu 120. punktā minētajiem nosacījumiem;

88.16. tam ir ieviesta nodokļu risku vadība atbilstoši prasībām, kas noteiktas normatīvajos aktos, kas regulē Padziļinātās sadarbības programmas darbību.

89.1Apkalpojošais dienests, kas nav Valsts ieņēmumu dienesta vienotajā datubāzē (reģistrā) iekļauta kases aparāta, hibrīda kases aparāta, kases sistēmas, specializētās ierīces vai iekārtas modeļa (modifikācijas) ražotājs vai ražotāja autorizēts pārstāvis, var veikt tādu kases aparātu, hibrīda kases aparātu, kases sistēmu, specializēto ierīču vai iekārtu apkalpošanu, par kuru apkalpošanu tas ir saņēmis apkalpojošā dienesta (kas ir konkrētā kases aparāta, hibrīda kases aparāta, kases sistēmas, specializētās ierīces vai iekārtas modeļa (modifikācijas) ražotājs vai ražotāja autorizēts pārstāvis) atļauju apkalpot šīs ierīces vai iekārtas."

17. Izteikt 92.3. apakšpunktu šādā redakcijā:

"92.3. veic atzīmi tehniskajā pasē, norādot lietotāja nosaukumu (fiziskai personai – vārdu, uzvārdu), nodokļu maksātāja reģistrācijas kodu, uzstādīšanas vietu atbilstoši šo noteikumu 34.5, 34.6un 34.7punktā noteiktajam, datumu un laiku, kā arī ieraksta fiskālajā atmiņā vai energoneatkarīgajā atmiņā reģistrēto *Grand Total* vērtību vai summārās atmiņas kopsummu, uzlikto plombu sērijas un numurus un apliecina attiecīgo ierakstu ar parakstu un tā atšifrējumu. Elektroniskajā tehniskajā pasē un tehniskajā pasē Valsts ieņēmumu dienesta elektroniskās deklarēšanas sistēmā nenorāda rekvizītu – apkalpojošā dienesta atbildīgās personas paraksts un tā atšifrējums;".

18. Papildināt 103.punktu aiz vārda "nosaka" ar vārdiem "apkalpojošā dienesta".

19. Papildināt 120. punkta otro teikumu aiz vārda "likme" ar vārdu "gadā".

20. Izteikt 121.3punktu šādā redakcijā:

"121.3Atbilstības pārbaudes institūcija atbilst šādām prasībām:

121.31. tā var nodrošināt atbilstības pārbaudi visiem kases aparātu, hibrīda kases aparātu, kases sistēmu, specializēto ierīču vai iekārtu modeļiem, modifikācijām un to programmas versijām;

121.32. tai ir kvalificēti speciālisti – atbilstības pārbaudes institūcijas darbinieki, kas pārzina nodokļu un citu maksājumu reģistrēšanas ierīču un iekārtu tehniskās prasības;

121.33. tai ir atbilstošs tehniskais nodrošinājums kvalitatīvai kases aparātu, hibrīda kases aparātu, kases sistēmu, specializēto ierīču vai iekārtu modeļu, modifikāciju un to programmas versiju atbilstības pārbaudei;

121.34. tās saimnieciskā darbība tiek veikta ilgāk par trim pilniem pārskata gadiem;

121.35. tās darba ņēmēju vidējie darba ienākumi pēdējo sešu mēnešu laikā ir lielāki par darba ņēmēju vidējiem ienākumiem nozarē;

121.36. tai saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu, nodevu, tai skaitā valsts sociālās apdrošināšanas obligāto iemaksu, parādi, kas kopsummā pārsniedz 150 *euro*;

121.37. tai ir spēkā esoša civiltiesiskās atbildības apdrošināšana pret zaudējumiem atbilstoši šo noteikumu 121.7 punktā noteiktajiem nosacījumiem;

121.38. tai ir ieviesta nodokļu risku vadība atbilstoši prasībām, kas noteiktas normatīvajos aktos, kas regulē Padziļinātās sadarbības programmas darbību."

21. Papildināt 121.7punkta otro teikumu aiz vārda "limits" ar vārdu "gadā".

22. Izteikt 123. punktu šādā redakcijā:

"123. Atbilstības pārbaudes institūcija pirms darbības uzsākšanas reģistrējas Valsts ieņēmumu dienestā, iesniedzot Valsts ieņēmumu dienestā iesniegumu par iekļaušanu Valsts ieņēmumu dienesta vienotajā datubāzē (reģistrā), izmantojot Valsts ieņēmumu dienesta elektroniskās deklarēšanas sistēmu, pievienojot:

123.1. atbilstības pārbaudes institūcijas darbinieku – speciālistu, kuri veic atbilstības pārbaudes, sarakstu un kopijas izglītības dokumentiem, kas izsniegti šīm personām atbilstoši kārtībai, kādā izsniedzami valsts atzīti profesionālo izglītību un profesionālo kvalifikāciju apliecinoši dokumenti un akreditētas profesionālās izglītības programmas daļas apguvi apliecinoši dokumenti par atbilstošu tehnisko izglītību vai arodizglītību, vai profesionālo kvalifikāciju;

123.2. apliecinājumu par atbilstoša tehniskā nodrošinājuma esību kvalitatīvai kases aparātu, hibrīda kases aparātu, kases sistēmu, specializēto ierīču vai iekārtu modeļu, modifikāciju un to programmas versiju atbilstības pārbaudei;

123.3. informāciju par pastāvīgajām darbības vietām (struktūrvienībām), kurās veiks atbilstības pārbaudi;

123.4. spēkā esošu līgumu (vai tā kopiju), kas apliecina, ka nodrošināta civiltiesiskās atbildības apdrošināšana pret zaudējumiem atbilstoši šo noteikumu 121.7 punktā noteiktajiem nosacījumiem;

123.5. aprakstu vai metodoloģiju kases aparātu, hibrīda kases aparātu, kases sistēmu, specializēto ierīču vai iekārtu modeļu, modifikāciju, un to programmas versiju pārbaudes nodrošināšanas procesam un pārbaudē piemērojamiem standartiem un metodēm;

123.6. apliecinājumu, ka atbilstības pārbaudes institūcija profesionālās darbības rezultātā iegūto informāciju neizpaudīs trešajām personām, izņemot Valsts ieņēmumu dienestu;

123.7. apliecinājumu par ieviestās nodokļu risku vadības atbilstību prasībām, kas noteiktas normatīvajos aktos, kas regulē Padziļinātās sadarbības programmas darbību."

23. Papildināt noteikumus ar 124.15., 124.16. un 124.17. apakšpunktu šādā redakcijā:

"124.15. persona nav iesniegusi šo noteikumu 123. punktā noteiktos dokumentus;

124.16. tā saimniecisko darbību veic mazāk par trim pilniem pārskata gadiem;

124.17. tās darba ņēmēju vidējie darba ienākumi pēdējo sešu mēnešu laikā ir mazāki par darba ņēmēju vidējiem ienākumiem nozarē."

24. Papildināt noteikumus ar 124.2, 124.3 un 124.4 punktu šādā redakcijā:

"124.2Valsts ieņēmumu dienests reģistrē atbilstības pārbaudes institūciju un veic attiecīgas izmaiņas Valsts ieņēmumu dienesta vienotajā datubāzē (reģistrā) 15 darbdienu laikā pēc šo noteikumu 123. punktā noteikto dokumentu saņemšanas.

124.3Ja mainās šo noteikumu 123. punktā noteiktajos dokumentos norādītā informācija, atbilstības pārbaudes institūcija 10 dienu laikā par to informē Valsts ieņēmumu dienestu, iesniedzot attiecīgos (precizētos) dokumentus.

124.4Valsts ieņēmumu dienests atkārtotu atbilstības pārbaudes institūcijas atbilstības šo noteikumu 121.32., 121.35., 121.36. un 121.37.apakšpunkta noteikumiem izvērtēšanu veic līdz katram ceturksnim sekojošā mēneša beigām, kā arī pirms šajā punktā noteiktā termiņa gadījumā, ja:

124.41. konstatēta atbilstības pārbaudes institūcijas neatbilstība šo noteikumu 121.3punktā noteiktajām prasībām;

124.42. konstatēts, ka neatbilst vai ir mainījusies šo noteikumu 123. punktā noteiktajos dokumentos norādītā informācija un atbilstības pārbaudes institūcija nav iesniegusi Valsts ieņēmumu dienestam attiecīgos (precizētos) dokumentus;

124.43. saņemta sūdzība par atbilstības pārbaudes institūcijas veiktajām darbībām;

124.44. ir konstatēti pārkāpumi atbilstības pārbaudes institūcijas veiktajās darbībās;

124.45. mainīta atbilstības pārbaudes institūcijas juridiskā vai struktūrvienības adrese vai reģistrēta jauna struktūrvienība;

124.46. mainīti atbilstības pārbaudes institūcijas valdes vai padomes locekļi."

25. Izteikt 125. punktu šādā redakcijā:

"125. Lai reģistrētu apkalpojošo dienestu un iekļautu kases aparātu, hibrīda kases aparātu, kases sistēmu, specializēto ierīču vai iekārtu apkalpojošo dienestu Valsts ieņēmumu dienesta vienotajā datubāzē (reģistrā), apkalpojošais dienests, izmantojot Valsts ieņēmumu dienesta elektroniskās deklarēšanas sistēmu, iesniedz Valsts ieņēmumu dienestā iesniegumu par iekļaušanu Valsts ieņēmumu dienesta vienotajā datubāzē (reģistrā), pievienojot:

125.1. apkalpojošā dienesta atbildīgo personu sarakstu un kopijas izglītības dokumentiem, kas izsniegti šīm personām atbilstoši kārtībai, kādā izsniedzami valsts atzīti profesionālo izglītību un profesionālo kvalifikāciju apliecinoši dokumenti un akreditētas profesionālās izglītības programmas daļas apguvi apliecinoši dokumenti par atbilstošu tehnisko izglītību vai arodizglītību, vai profesionālo kvalifikāciju;

125.2. apliecinājumu par atbilstoša tehniskā nodrošinājuma esību kvalitatīvai kases aparātu, hibrīda kases aparātu, kases sistēmu, specializēto ierīču vai iekārtu modeļu, modifikāciju un to programmas versiju apkalpošanai;

125.3. informāciju par apkalpošanas pastāvīgajām darbības vietām (struktūrvienībām);

125.4. spēkā esošu līgumu (vai tā kopiju), kas apliecina, ka tiek nodrošināta civiltiesiskās atbildības apdrošināšana pret zaudējumiem atbilstoši šo noteikumu 120. punktā minētajiem nosacījumiem;

125.5. informāciju par apkalpojamiem kases aparātiem, hibrīda kases aparātiem, kases sistēmām, specializētām ierīcēm vai iekārtām;

125.6. ja apkalpojošais dienests nav Valsts ieņēmumu dienesta vienotajā datubāzē (reģistrā) iekļauta kases aparāta, hibrīda kases aparāta, kases sistēmas, specializētās ierīces vai iekārtas modeļa (modifikācijas) ražotājs vai ražotāja autorizēts pārstāvis, – apkalpojošā dienesta (kas ir konkrētā kases aparāta, hibrīda kases aparāta, kases sistēmas, specializētās ierīces vai iekārtas modeļa (modifikācijas) ražotājs vai ražotāja autorizēts pārstāvis) izsniegtu atļauju apkalpojošam dienestam apkalpot šīs ierīces vai iekārtas;

125.7. apliecinājumu, ka apkalpojošais dienests profesionālās darbības rezultātā iegūto informāciju neizpaudīs trešajām personām, izņemot Valsts ieņēmumu dienestu;

125.8. apliecinājumu par apkalpojošā dienesta ieviestās nodokļu risku vadības atbilstību prasībām, kas noteiktas normatīvajos aktos, kas regulē Padziļinātās sadarbības programmas darbību."

26. Aizstāt 127. punktā vārdus un skaitļus "šo noteikumu 125. un (vai) 126. punktā minētajos" ar vārdiem un skaitļiem "šo noteikumu 88.1punktā noteiktās prasības, kā arī šo noteikumu 125. un (vai) 126. punktā noteiktajos".

27. Izteikt 129. punktu šādā redakcijā:

"129. Valsts ieņēmumu dienests atkārtotu apkalpojošā dienesta atbilstības šo noteikumu 88.11., 88.13., 88.14., un 88.15. apakšpunkta noteikumiem izvērtēšanu veic līdz katram ceturksnim sekojošā mēneša beigām, kā arī pirms šajā punktā noteiktā termiņa gadījumā, ja:

129.1. konstatēta apkalpojošā dienesta neatbilstība 88.1punktā noteiktajām prasībām;

129.2. konstatēts, ka neatbilst vai ir mainījusies šo noteikumu 125. un (vai) 126. punktā noteiktajos dokumentos norādītā informācija un apkalpojošais dienests nav iesniedzis Valsts ieņēmumu dienestam attiecīgos (precizētos) dokumentus;

129.3. saņemta sūdzība par apkalpojošā dienesta veiktajām darbībām;

129.4. ir konstatēti pārkāpumi apkalpojošā dienesta veiktajās darbībās;

129.5. mainīta apkalpojošā dienesta juridiskā vai struktūrvienības adrese vai reģistrēta jauna struktūrvienība;

129.6. mainīti apkalpojošā dienesta valdes vai padomes locekļi."

28. Svītrot 129.11punktu.

29. Aizstāt 129.132. apakšpunktā vārdu "un" ar vārdu "vai".

30. Aizstāt 129.134. apakšpunktā vārdus un skaitli " 125. punktā minētos" ar vārdiem un skaitļiem "125. un (vai) 126. punktā noteiktos".

31. Papildināt noteikumus ar 129.135. apakšpunktu šādā redakcijā:

"129.135. personas darba ņēmēju vidējie darba ienākumi pēdējo sešu mēnešu laikā ir mazāki par darba ņēmēju vidējiem ienākumiem nozarē."

32. Izteikt 129.172.3. apakšpunktu šādā redakcijā:

"129.172.3. ja konstatētas neatbilstības iesniegtajos šo noteikumu 125. un (vai) 126. punktā noteiktajos dokumentos norādītajai informācijai vai tas neatbilst 88.1punktā noteiktajām prasībām;".

33. Izteikt 129.174.3. apakšpunktu šādā redakcijā:

"129.174.3. ja konstatētas neatbilstības iesniegtajos šo noteikumu 123. punktā noteiktajos dokumentos norādītajai informācijai vai tā neatbilst šo noteikumu 121.3 punktā noteiktajām prasībām;".

34. Svītrot 141.1un 141.2punktu.

35. Papildināt noteikumus ar 141.10, 141.11, 141.12un 141.13punktu šādā redakcijā:

"141.10Šo noteikumu 82.1.4. un 82.1.5. apakšpunkts ir spēkā līdz 2020. gada 31. oktobrim.

141.11Šo noteikumu 82.1.16. apakšpunkts stājas spēkā 2020. gada 1. novembrī.

141.12Tehnisko pasi Valsts ieņēmumu dienesta elektroniskās deklarēšanas sistēmā sagatavo, sākot ar 2020. gada 1. novembri. Pasažieru pārvadāšanas transportlīdzekļos (izņemot vieglos taksometrus) un biļešu tirdzniecības vietās lietotiem kases aparātiem, hibrīda kases aparātiem, kases sistēmām un specializētām ierīcēm un iekārtām tehnisko pasi Valsts ieņēmumu dienesta elektroniskās deklarēšanas sistēmā sagatavo, sākot no Ministru kabineta 2014. gada 11. februāra noteikumu Nr. 95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām" prasībām atbilstošu kases aparātu, hibrīda kases aparātu, kases sistēmu un specializēto ierīču un iekārtu lietošanas uzsākšanas brīža.

141.13Ministru kabineta 2014. gada 11. februāra noteikumos Nr. 95 "Noteikumi par nodokļu un citu maksājumu reģistrēšanas elektronisko ierīču un iekārtu tehniskajām prasībām" noteiktais termiņš minēto noteikumu prasībām atbilstošu kases aparātu, hibrīda kases aparātu, kases sistēmu un specializēto ierīču un iekārtu lietošanas uzsākšanai pasažieru pārvadāšanas transportlīdzekļos (izņemot vieglos taksometrus) un biļešu tirdzniecības vietās tiek pagarināts līdz 2022.gada 1.janvārim."

36. Svītrot 2. un 5. pielikumu.

Ministru prezidents Arturs Krišjānis Kariņš

Finanšu ministrs Jānis Reirs